wickkiey/tamil-wikipedia-chunked huggingface dataset:
# ஐவி மைக் (அணுகுண்டு சோதனை)

**ஐவி மைக்** (*Ivy Mike*) என்பது முதலாவதாக சோதனை செய்யப்பட்ட ஐதரசன் குண்டு அல்லது வெப்ப அணுக்கரு குண்டுக்கு இடப்பட்ட பெயர் ஆகும்.  
அணுக்கரு இணைவுs சக்தி மூலம் வெடிப்பை ஏற்படுத்தும் இச்சோதனையை அமெரிக்க ஐக்கிய நாடு நவம்பர் 1, 1952 ஆம் ஆண்டு மார்சல் தீவுகளில் மேற்கொண்டது. தங்கள் வெடிப்புத் திறனின் பெரும்பான்மையான ஆற்றலை அணுக்கரு இணைவு ஐதரசனிலிருந்து பெறும் ஐதரசன் குண்டுகள் டெல்லர்-உலாம் வடிவமைப்பு மூலம் இயங்குகின்றது.  
இதன் பௌதீக அமைப்பு மற்றும் பயன்படுத்தப்பட்ட எரிபொருள் வகையான தாழ்ந்த வெப்பநிலையிலான டியுட்டோரியம் (cryogenic liquid deuterium)காரணமாகவும் மைக் உபகரணம் வெப்ப அணுக்கரு குண்டு பாவனைக்கு பொருத்தமற்றிருந்தது. இதனால் உயர் எடை கொண்ட வெடிபொருளினாலான மிகப் பழமையான பரிசோதனையாக இது மட்டுமே இது கொள்ளப்படுகின்றது. இதற்கு மாற்றாக இலகுபடுத்தப்பட்ட பாரமற்ற தயாரிப்பான ஈசீ-16 (:en:EC-16) எனும் தாழ்ந்த வெப்பநிலைக்குரியதல்லாத கருவி தயாரிக்கப்பட்டு காசில் பிறேவோ எனுமிடத்தில் பரிசோதிக்கப்பட்டது. இது செயலாற்றாமையால் இச்சோதனை நீக்கப்பட்டு தாழ்ந்த வெப்பநிலைக்குரிய பிறேவோ உபகரணம் முழுமைப்படுத்தப்பட்டது.
# டத்தோ

**டத்தோ** என்பது (மலாய்:***Datuk***), மலேசிய அரசாங்கம் வழங்கும் முக்கிய விருதுகளில் ஒன்றாகும். 'பாங்லிமா ஜாசா நெகாரா' எனும் *Panglima Jasa Negara (PJN)* விருதையும் 'பாங்லிமா செத்தியா டிராஜா' எனும் *Panglima Setia Diraja (PSD)* விருதையும், டத்தோ விருது என்று அழைக்கிறார்கள். 1965 ஆம் ஆண்டில் இருந்து பொதுமக்களின் சேவைகளைப் பாராட்டும் வகையில் இந்த விருது வழங்கப்பட்டு வருகிறது. இந்த விருது வழங்கப்படுவதிலும் சில கட்டுப்பாடுகள், வரைமுறைகள் உள்ளன. மலேசியாவில் உயிரோடு வாழ்பவர்களில் 200 பேர் மட்டுமே இந்த விருதைப் பெற்று இருக்க முடியும்.  
மலேசியக் கூட்டரசு விருதுகள் பட்டியலில் 'பாங்லிமா ஜாசா நெகாரா' விருது 9ஆவது இடத்திலும், 'பாங்லிமா செத்தியா டிராஜா' விருது 10ஆவது இடத்திலும் தகுதிகள் வகிக்கின்றன.  
டத்தோ விருதைப் பெற்ற ஒருவரின் மனைவியை **டத்தின்** (*Datin*) என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை **டத்தின் பாதுக்கா** (*Datin Paduka*) என்று அழைக்க வேண்டும். மலேசியப் பேரரசரைத் தவிர மலேசிய மாநிலங்களின் சுல்தான்களும் ஆளுநர்களும் டத்தோ விருதை வழங்கும் தகுதிகளைப் பெற்று உள்ளனர். மலேசியர்கள் மட்டுமே பெறக் கூடிய இந்த விருதை வெளிநாட்டவர்களும் தங்களின் அரிய சேவைகளுக்காகப் பெற்றுள்ளனர்.
# டத்தோ

## சர்ச்சைகள்

அண்மைய காலங்களில், டத்தோ விருது வழங்கப்படுவதில் மலேசியாவில் சில சர்ச்சைகள் ஏற்பட்டு உள்ளன. டத்தோ விருது பெற்ற சிலர் முன்மாதிரியான வாழ்க்கை முறையைத் தவிர்த்து ஒழுங்கீனமான வகையில் சொத்துகளைச் சேர்த்துள்ளனர். அவர்களில் சிலர் நீதிமன்றங்களினால் தண்டிக்கப் பட்டவர்கள். ஆகவே, அவர்களுடைய டத்தோ விருதுகள் பறிமுதல் செய்யப்பட வேண்டும் என சமூக அமைப்புகள் கண்டனக்குரல்களை எழுப்பின.  
உலகச் சுவர்ப்பந்து வீராங்கனையான 25 வயது நிக்கல் டேவிட் என்பவருக்கும் மலேசிய ஒலிம்பிக் வீரர் லீ சோங் வேய் என்பவருக்கும் டத்தோ விருது வழங்கப்பட்டதில் பரவலான அதிருப்திகள் ஏற்பட்டன. அவர்கள் இருவரும் மிக இளம் வயதினர். ஆகவே, அவர்களுக்கு டத்தோ விருது வழங்கப்பட்டிருக்கக் கூடாது எனும் அதிருப்திகள் தெரிவிக்கப்பட்டன.  
அதைத் தவிர, இந்தி நடிகர் ஷாருக் கான் மலாக்காவில் படப்பிடிப்புகள் நடத்தியதற்காக மலாக்கா மாநில அரசு அவருக்கு டத்தோ விருதை வழங்கி இருக்கக் கூடாது என்றும் கண்டனங்கள் எழுந்து உள்ளன.
# டத்தோ

## மேற்கோள்

en:Malay styles and titles#Datuk
# சூது தாயம்

**சூது தாயம்** என்பது முதிரோர் விளையாட்டுகளில் ஒன்று.  
நெசவுத்தொழில் செய்யும் தேவாங்கச் செட்டியார் தன் ஓய்வுநாள் அமாவாசை நாளன்று இதனை விரும்பி விளையாடுவர். தாயம் கட்டம் போட்டுக் காழ்கள் வைத்து ஆடப்படும். சூதுதாயம் காய்களை உருட்டி வரும் எண்ணிக்கைகளைக் கூட்டியும் கழித்தும் விளையாடப்படும். அதிக புள்ளி பெற்றவர் வெற்றி.  
:1, 5, 6 எண் விழுந்தால் கூட்டிக்கொள்ளப்படும்.
:4, 12 எண் விழுந்தால் கூட்டுத்தொகையிலிருந்து கழித்துக்கொள்ளப்படும்.
:2, 4 எண்கள் சமனிலை எண்களாகக் கொள்ளப்படும். அவற்றை விட்டுவிடவேண்டும்.
# சூது தாயம்

## மேலும் பார்க்க

- தமிழர் விளையாட்டுகள் (அண்மைய காலம்)
# செர்ரி குன்று

**செர்ரி குன்றம்** (செர்ரி ஃகில், *Cherry Hill* ) என்பது ஐக்கிய அமெரிக்காவில் உள்ள நியூ செர்சி மாநிலத்தில் உள்ள கேம்டென் மாவட்டத்தில் (கவுண்டியின்) உள்ள பல குடியிருப்புப் பகுதிகளில் ஒன்று. 2010ஆம் ஆண்டு எடுக்கப்பட்ட மக்கள்தொகைக் கணக்கெடுப்பின்படி, இந்நகரத்தின் மக்கள் தொகை 71,405 என்று காட்டுகிறது. பழங்காலத்தில் செர்ரி குன்றில் இலெனாப்பி (Lenape) என்ற பழங்குடி அமெரிக்கர்கள் குடியிருந்தார்கள். குவேக்கர்கள் என்னும் மதம்சார் குழுமத்தினர் வரவுடன் 17 ஆம் நூற்றாண்டின் பிற்பகுதியில் இங்கு குடிநுழைவு தொடங்கியது. இலெனாப்பி இந்தியர்கள் மற்றும் குடியேறிகள் இந்தப் பகுதியில் சுமுகமாகவே வாழ்ந்து வந்தார்கள்.  
"செர்ரி குன்றம்" என்ற பெயர், 19 ஆம் நூற்றாண்டில் வாழ்ந்த ஆபிரகாம் பிரவுனிங்கு (Abraham Browning) என்பவருக்கு சொந்தமான பண்ணையின் பெயராகும். இங்கு நில அபிவிருத்தி செய்த யூச்சியின் மோரி (Eugene Mori), பல பகுதிகளுக்கு "செர்ரி குன்றம்" என்று கொடுக்க, இந்தப் பெயர் பிரபலம் அடைந்தது. மேலும் வளர்ந்து, சிறுநகரமாகி விட்ட நிலையில், இறுதியாக 'செர்ரி குன்றம்" (செர்ரி ஃகில்) என்ற பெயரே தேர்ந்தெடுக்கப்பட்டது.  
செர்ரி குன்றம் பத்தொன்பது பொதுப்பள்ளிகளைத் தன்னகத்தே கொண்டுள்ளது. அவற்றுள் குழந்தை மையங்கள், ஆரம்ப பள்ளிகள் (12), இடைநிலை பள்ளிகள் (3), இரண்டு உயர்நிலை பள்ளிகள் (2), மற்றும் ஒரு மாற்று உயர்நிலை பள்ளியும் உட்படும். செர்ரி குன்றில் உள்ள நூலகம் நியூ செர்சியில் மிகப் பெரிய நகராட்சி நூலகங்களில் ஒன்றாகும். செர்ரி குன்றில் 51 பொது பூங்காக்களும், கேம்டென் மாவட்டத்துக்கு (கவுண்டிக்கு) சொந்தமான மூன்று பூங்காக்களும் இருக்கிறன. மிகுந்த முன்னேற்றத்திலும், இசுபிரிங்குடேல் பண்ணை (Springdale farms) மட்டும் செர்ரி குன்றத்தின் பாரம்பரியப் பெருமை காட்ட இன்னமும் செயல்பட்டு வருகிறது. அமெரிக்காவின் கீழைப் பகுதியிலேயே முதன்முதலாகச் சுற்றடைப்புடன் கட்டப்பட்ட "செர்ரி குன்ற பண்கடைக் கட்டிடம்" (Cherry Hill Mall) இன்றும் பல நகரத்தவரும் விருப்புடன் குழுமும் பேரங்காடியாகக் கண்ணைக் கவர்கிறது. இப்படிப் பல சிறப்புகளைப் பெற்ற செர்ரிக் குன்றம், 2006 இல் *மணி* இதழ் (Money magazine) கணக்கெடுப்பின் வழியாக அமெரிக்காவின் மிகச்சிறந்த வசிக்குமிடங்களில் ஒன்றாகவோ, மிகப் பாதுகாப்பான நகர்ங்களில் எட்டாம் இடத்தைப் பெற்றதிலோ என்ன வியப்பு?
# சோத்துப்பானை

**சோத்துப்பானை** என்பது சிறுமியர் நடிப்பு-விளையாட்டு. சோற்றுப்பானை என்பது இப்படி வழக்குச் சொல்லாக மருவியுள்ளது.  
விளையாடுவோர் உட்கார்ந்திருப்பர். இருவர் சொல்லிக்கொண்டே நடிப்பர்; சோறாக்கும் செயல் நடித்துக் காட்டப்படும். நெல் குத்துதல், புடைத்தல், அரிசி உலையில் போடல், அகப்பையால் துளாவல், குழம்பு வைத்தல் மிதலான செயல்கள் சொல்லிக்கொண்டே நடித்துக் காட்டப்படும். சோறாக்கி முடிந்ததும் உரையாடல் நிகழும். அனைவரும் சேர்ந்து வினவுவதும், சமைத்த இருவரும் மாறி மாறி விடை சொல்வதுமாக இது இருக்கும்.  
சோறு எங்கே
:பூனை தின்றுவிட்டது
பூனை எங்கே
:மரத்திலே ஏறிவிட்டது
மரம் எங்கே
:அடுப்பெரிச்சாச்சு
அடுபெரிச்ச சாம்பல் எங்கே
:பல் விளக்கியாச்சு
பல் விளக்கித் துப்பிய எச்சில் எங்கே
:புல்லுக்கட்டில் துப்பியாச்சு
புல்லுக்கட்டு எங்கே
:மாடு தின்னுபுடுச்சு
மாடு எங்கே
:பாட்டி வீட்டிலே
பாட்டி எங்கே
:செத்துப்போச்சு  
இதைச் சொன்னதும் எல்லாரும் எழுந்து ஓடிவிடுவர். பின்னர் வந்து கூடி அடுத்த இருவர் நடிக்கும் மறு ஆட்டம்.
# சோத்துப்பானை

## மேலும் பார்க்க

- தமிழர் விளையாட்டுகள் (அண்மைய காலம்)
# சோத்துப்பானை

## கருவிநூல்

- இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980
# ஃபேஸ்டைம்

**ஃபேஸ்டைம்** (*FaceTime*) என்பது ஆப்பிள் நிறுவனத்தால் உருவாக்கப்பட்ட நிகழ்பட அழைப்பு செய்ய உதவும் செயலியையும், தொடர்பான நெறிமுறைகளையும் கொண்ட ஒரு மென்பொருள் ஆகும். இது மாக் ஓ.எசு X 10.6.6 அல்லது அதற்கு மேலான இயக்கு தளத்தில் இயங்கும் மக்கின்டொஷ் வகைக் கணினியிலும், ஐ ஓ.எசு (*iOS*) இயக்கு தளத்தில் இயங்கும் அனைத்து நகர்பேசி சாதனங்களிலும் ஒலி, ஒளி அழைப்புக்களை ஏற்படுத்தி தொடர்புகொள்ள உதவும். இணைய வசதி கிடைக்குமாயின் ஐ-போன், ஐ-பேடு, ஐப்பாடு போன்றவற்றிற்கிடையே இந்த மென்பொருள் பயன்படுத்தி தொடர்புகளை ஏற்படுத்திக் கொள்ள முடியும்.
# நண்பர்களின் சமய சமூகம்

**நண்பர்களின் சமயக் குழு** (*Religious Society of Friends*) அல்லது **நண்பர்களின் திருச்சபை** (*Friends Church*) எனப்படுவது ஒரு கிறித்தவ இயக்கம். மதத்தில் நம்பிக்கை உடைய எல்லாருக்கும் சமயகுருமார் ஆகும் தகுதி உண்டு என்னும் கொள்கையைக் கொண்ட ஓர் இயக்கம் இது. இச்சம்ய இயக்கத்தின் உறுப்பினர்கள் "நண்பர்கள்" (*Friends*) அல்லது "குவேக்கர்கள்" (*Quakers*) என்று அழைக்கப்படுகின்றனர். இம்மதம் தனித்தனி நிறுவனங்களின் கூட்டாகவே இயங்குகின்றது. ஒவ்வொன்றும் ஒன்றில் இருந்து ஒன்று பிரிந்த நிறுவனமாக உள்ளது.  
இந்த இயக்கம் 17 ஆம் நூற்றாண்டின் நடுப்பகுதியில் இங்கிலாந்தில் தொடக்கம் பெற்றது. "பயணம் செய்யும் குருமார்களாக" இருந்தவர்களில், குறிப்பாக சியார்ச் ஃவாக்சு, சேம்சு நெய்லர், மார்கரெட் ஃவெல், பிரான்சிசு ஃகவுகில் ஆகியோர், இங்கிலாந்தில் செல்வாக்குடன் இருந்த, இங்கிலாந்து திருச்சபை என்னும் அமைப்பில் இருந்து பிரிந்து வந்தனர். இவர்கள் விவிலியத்தில் சொல்லியவாறு நேரடியாகத் தன்னுள்ளே இயேசுநாதரை உணரலாம் என்று கருதினர்.  
குவேக்கர் கொள்கையைப் பின்பற்றுவோர், ஆடம்பரம் இல்லா, எளிய உடை அணிவதும், கள்ளுண்ணாமையையும், போர்களில் பங்கு கொள்ளாமையையும் வழக்கமாக கொண்டிருந்தனர். பல குவேக்கர்கள் வங்கிகளையும் மற்ற நிதி சார்ந்த நிறுவனங்களையும் நிறுவுவதில் புகழ்பெற்றவர்களாக இருந்தனர். அவர்கள் நிறுவிய நிதி நிறுவனங்களுள் பார்க்கிளேய்சு (Barclays), இலாய்ட்சு (Lloyds) ஆகியவை குறிப்பிடத்தக்கவை. இவர்கள் ஈட்டிய பணத்தில் இருந்து பல கொடையளிப்புகள் செய்துள்ளனர். அடிமை முறைக்கு எதிராகவும், சிறை அமைப்புகளில் சீர்திருத்தம் செய்ய வேண்டும் என்றும், பற்பல குமுக நீதி அறமுறைகளுக்காகவும் பாடுபட்டனர். வாக்கர்கள் துவக்கத்தில் கிறித்தவர்களாக இருந்தபோதிலும் இன்றைய காலத்தில் கிறித்தவர்கள் அல்லாதவரும் இக்குழுவில் உள்ளனர். உலகெங்கும் படர்ந்திருந்தாலும் பெரும்பாலான குவாக்கர்கள் பொலிவியா, குவாத்தமாலா, இந்தியா,கென்யா, தான்சானியா, ஐக்கிய இராச்சியம் மற்றும் ஐக்கிய அமெரிக்கா ஆகிய நாடுகளில் உள்ளனர்.
# நண்பர்களின் சமய சமூகம்

## வரலாறு

சீர்திருத்தவாதி சியார்ச் ஃபாக்சு (George Fox) 17ஆம் நூற்றாண்டின் முக்கிய குவேக்கர் ஆவார்]]  
1600ஆம் ஆண்டு நண்பர்களின் சமய சமூகத்தை சியார்ச் ஃபாக்சு என்பவர் மூலம் தொடங்கியது. அவர் அனைத்து மனிதரும் கடவுளுடன் பேசலாம், அண்மித்து இருக்கலாம் என்று பென்டில் மலையில் நிகழ்த்திய உரையில் தெரிவித்தார். கடவுளை அணுக இடைப்பட்ட பாதிரிகள் வேண்டியதில்லை என்று வலியுறுத்தினார். இவரது கூற்றுக்களை விரும்பியவர்கள் இக்குழுவை அமைத்தனர். இப்புதிய "சமயத்தை" இங்கிலாந்து அரசு விரும்பவில்லை. குவேக்கர்களுக்கு எதிராக இங்கிலாந்து அரசு குவேக்கர் சட்டம் (1662), கான்வெண்டிக்கிள் சட்டம் (1664) (Conventicle Act 1664) என்பனவற்றை உருவாக்கி அவர்கள் ந்அம்பிக்கையை அழிக்கவோ, மாற்றவே முற்பட்டது. அந்தக் காலத்தில் இங்கிலாந்து திருச்சபையில் இணையாதிருப்பது சட்டத்திற்கு புறம்பானது. பலரை சிறையில் அடைத்தும் கட்டணங்கள் வசூலித்தும் மாற்ற முயன்றது. துவக்கத்தில் குவேக்கர் என்ற சொல் இக்குழு உறுப்பினர்களை கிண்டல் செய்யவே பயன்படுத்தப்பட்டது. ஆயினும் இந்தச் சொல்லை விரும்பத்தொடங்கிய "நண்பர்கள்" தாங்களும் அவ்வாறே அழைத்துக்கொள்ளத் தொடங்கினர்.  
இங்கிலாந்தில் சட்டவிரோதமாக இருந்தமையால் சில குவேக்கர்கள் அமெரிக்கா இடம் பெயர்ந்தனர். இவ்வாறு அமெரிக்கா சென்ற வில்லியம் பென் என்ற இளம் குவேக்கர், அரசர் சார்லசு-2 தமது தந்தைக்கு கடன்பட்டிருந்த பணத்திற்கு ஈடாக கொடுத்த நிலத்தில், புதிய குடியிருப்பொன்றை உருவாக்கினார். இக்காலனியே பென்சில்வேனியா என்று அழைக்கபடலாயிற்று. இங்கு யாவரும் அவரவருக்கு பிடித்தமான சமயத்தை கடைபிடிக்க தடையேதும் இல்லாதிருந்தது. தனது புதிய காலனியின் மிகப்பெரிய நகரைப் பென் "பிலடெல்பியா" - சகோதர அன்புடை நகரம்" என்று அழைத்தார். விரைவிலேயே அமெரிக்காவில் பல குவேகர்கள் குடியேறத் தொடங்கினர்.  
பத்தொன்பதாம் நூற்றாண்டில் குவேகர்கள் அமெரிக்காவில் மிகவும் துடிப்பாக இருந்தனர். அடிமைத்தன ஒழிப்பு, பெண்கள் விடுதலை போன்ற இயக்கங்களில் ஈடுபட்ட புகழாளிகள் குவேக்கர்களாக இருந்தனர்.  
இன்று ஏறத்தாழ 350,000 குவேக்கர்கள் உலகெங்கும் இருப்பதாக மதிப்பிடப்படுகிறது. பிற சமயத்தினருடன் எண்ணிக்கையில் மிகச் சிறுபான்மையினராக இருந்தபோதிலும் பலரும் இவர்களைப் பற்றி அறிந்துள்ளனர்.
# சொத்து ஆக்கவீதம்

**சொத்து ஆக்கவீதம்**(Asset turnover) என்பது ஒரு நிறுவனத்தின் சொத்தின் மூலம் அதிகரிக்கும் விற்பனை வருவாய் திறனை அளக்க உதவும் நிதி வீதமாகும். குறைந்த லாப விளிம்பு கொண்ட நிறுவனங்களின் சொத்து ஆக்கவீதம் அதிகமாகவும்; அதிக லாப விளிம்பு கொண்ட நிறுவனங்களின் சொத்து ஆக்கவீதம் குறைவாகவும் இருக்கும். சில்லறை வணிகத்தில் இருக்கும் நிறுவனங்கள் கடுமையான மற்றும் போட்டியான விலை நிர்ணயம் மூலம் மிக அதிகமான சொத்து ஆக்கவீதம் கொண்டவை.  
சொத்து ஆக்கவீதம் = நிகர விற்பனை / சராசரி மொத்த சொத்து  
- நிகர விற்பனை வருவாய் - நிறுவனத்தின் வருமானக் கூற்றுபடி உள்ள விற்பனை
- சராசரி மொத்த சொத்து - ஒரு நிதியாண்டின் ஐந்தொகைப்படியுள்ள சொத்துக்களின் சராசரி மதிப்பு.
# பாதுகாப்புத் துறையினரின் பிள்ளைகளுக்கான பாடசாலை

**பாதுகாப்புத் துறையினரின் பிள்ளைகளுக்கான பாடசாலை, கொழும்பு** (Defence Services School, Colombo) இலங்கையில் பாதுகாப்புத் துறையினர் மற்றும் காவல் துறையினரின் பிள்ளைகளின் கல்வி அபிவிருத்தியைக் கருத்திற்கொண்டு இப்பாடசாலை 2007ம் ஆண்டில் ஆரம்பித்துவைக்கப்பட்டது. தேசியப் பாடசாலையான இப் பாடசாலை கொழும்பு மாவட்டத்தில் கொழும்பு, கொம்பனித்தெரு (Slave Island) எனுமிடத்தில் அமைந்துள்ளது.
# பாதுகாப்புத் துறையினரின் பிள்ளைகளுக்கான பாடசாலை

## வெளியிணைப்புகள்

- பாதுகாப்பு அமைச்சின் இணையம்
- கலம்பு பேஜ்
# பாணதீர்த்தம் அருவி

**பாணதீர்த்தம் அருவி** இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்ட காரையார் அணை அருகில், மேற்குத் தொடர்ச்சி மலையில் அமைந்துள்ளது. ஆண்டு முழுவதும் இடையறாது பாய்ந்தோடும் தாமிரபரணியில் மூலிகைச் சத்துக்கள் நிறைந்திருப்பதால் அருவி வீழ்ச்சியில் நீராடுவோருக்கு உடல் நலத்தைத் தருவதாகச் சொல்லப்படுகிறது.
# பாணதீர்த்தம் அருவி

## அமைவிடம்

இது பாபநாசத்தில் இருந்து 12 கிலோ மீட்டர் தொலைவில், காரையார் அணை அருகே அமைந்துள்ளது.
# பாணதீர்த்தம் அருவி

## சுற்றுலா

அகத்தியர் அருவியிலிருந்து 17 கிலோ மீட்டர் தொலைவில் அமைந்துள்ளது.
# பாணதீர்த்தம் அருவி

## போக்குவரத்து

திருநெல்வேலி, அம்பாசமுத்திரம், தென்காசி முதலிய இடங்களிலிருந்து காரையார் அணைக்கு பேருந்து வசதி உள்ளது.காரையார் அணையிலிருந்து படகில் 15 நிமிட பயணத்திற்கு பிறகு அருவியை அடையலாம். படகில் சென்று வர கட்டணமாக ரூபாய் 30 வசூலிக்கப்படுகிறது.
# எச்.ஏ.எல். துருவ்

**எச்ஏஎல் துருவ்** (*HAL Dhruv*) என்பது ஒரு பயன்பாடு உலங்கு வானூர்தி ஆகும். இது இந்தியாவின் இந்துசுதான் வானறிவியல் நிறுவனத்தால் செருமனியின் உதவியுடன் உருவாக்கப்பட்டது.  
இதன் முதல் பரிசோதனை வான் பயணம் 1992 இல் நடந்தது, ஆயினும் ராணுவத்தின் தேவைகள் மாறுபட்டதாலும் நிதிப் பற்றாக்குறையினாலும் இத்திட்டம் தாமதமடைந்தது. இந்த உலங்கூர்தி இராணுவம் மற்றும் பொது உபயோகம் இரண்டையும் கருத்தில் கொண்டு உருவாக்கப்பட்டது. இது நேப்பாளம், இசுரேல், மாலத்தீவு மற்றும் மொரிசியசு ஆகிய நாடுகளுக்கு ஏற்றுமதி செய்யப்பட்டது.
# கிழக்கிலங்கைத் தமிழர்களின் வரலாறு

**கிழக்கிலங்கைத் தமிழர்களின் வரலாறு** உள்ளூர்க் கதைகளாலும், உள்ளூர் இலக்கியங்களினாலும், குடியேற்றக் கால ஆவணங்கள் மூலமாகவும் அறியப்படுகிறது. கிழக்கிலங்கைத் தமிழர்கள் எனப்படுவோர் இலங்கையின் கிழக்கு மாகாணத்தில் திருகோணமலை, மட்டக்களப்பு, அம்பாறை மாவட்டப் பிரதேசங்களில் வாழும் இலங்கைத் தமிழர்களைக் குறிக்கின்றது. இவர்களின் கலாசாரம், பேச்சுத் தமிழ் மற்றும் ஏனைய பிரதேச பழக்கவழக்கங்கள் மூலமாக தனித்துவமாக நோக்கப்படுகிறார்கள்.
# கிழக்கிலங்கைத் தமிழர்களின் வரலாறு

## ஆரம்பகாலக் குடியேற்றம்

தமிழ்நாட்டிலும் வட இந்தியாவிலும் காணப்படும் பிரேத அடக்க முறைக்கு ஒப்பான செயற்பாடுகள் கிழக்கிலங்கைக் கரையோரத்திலுள்ள கதிரவெளி பிரதேச அகழ்வாராட்சியின்போது கண்டுபிடிக்கப்பட்டன. அவை கி.மு. 2 தொடக்கம் கி.பி. 2ம் நூற்றாண்டு காலப்பகுதிக்கு உரியதாகும். இது தமிழர்கள் எப்போது இலங்கையில் குடியேறினார்கள் என்பதை குறிப்பிடாத போதும் தொடர்ச்சியான தென்னிந்தியப் படையெடுப்பின் பின் கி.பி. 1 தொடக்கம் 13ம் நூற்றாண்டுக் காலப்பகுதிகளில் குடியேற்றம் நடந்தது. இக்காலப்பகுதியில், தமிழ் அரச ஆட்சியில் தமிழ் சைவக் கலாசாரம் கிழக்கில் பேணப்பட்டு சமூக வளர்ச்சியோடு ஒன்றாக வளர்ந்தது. 6ம் நூற்றாண்டு காலப்பகுதியில் திருகோணமலை கோணேசுவரர் கோயிலுக்கும் மட்டக்களப்பு (தற்போதைய அம்பாறை மாவட்டத்திலுள்ள) திருக்கோவிலுக்கும் படகு மூலம் சிறப்பான கடல்வழி காணப்பட்டது. யாழ்ப்பாண இராசதானி 13ம் நூற்றாண்டில் உருவாகி தமிழ் இந்து சமூக அமைப்பு உருவாகு முன்னமே, கி.பி. 11ம் 12ம் நூற்றாண்டுகளில் கிழக்கு மாகாணத்தில் பெரும் தமிழ் சமூகம் காணப்பட்டது.  
கிழக்குத் தமிழர்களிடையே கிராம மட்டத்தில் 'ஊர் போடியார்' வழக்கமும் 'குடி' முறையானது சமூக இடையூடாட்டத்தைக் கட்டுப்படுத்தவும் நிறுவனப்படுத்தப்பட்டுக் காணப்பட்டது. அத்தோடு, கண்டி இராச்சியம் மூலம் அறிமுகமான வன்னிமை அதிகார முறையும் அரசியலை வரையறுத்துக் காணப்பட்டது. முக்கிய சமூக குழுவாக முக்குவர் காணப்பட்டனர். இவர்கள் தென்னிந்தியாவிலிருந்து தொடர்ச்சியாக இலங்கை மீது படையெடுத்தனர். உள்ளூர் பாரம்பரிய ஆவனமான மட்டக்களப்பு மான்மியம் கிழக்கிலங்கை குடியேற்றம் பற்றி குறிப்பிடுகிறது.
# கிழக்கிலங்கைத் தமிழர்களின் வரலாறு

## உள்ளூர் ஆதாரங்கள்

மட்டக்களப்பு மான்மியமானது மட்டக்களப்பு மாவட்டத்தில் முக்குவர் குடியேற்றம் பற்றி அவர்களுடைய பார்வையில் குறிப்பிடுகிறது. இருப்பினும் கிழக்குத் தமிழர்கள் எல்லோரும் முக்குவர் அல்ல.  
இது வரலாற்று ரீதியான கதைகளை உள்வாங்கி முக்குவ பார்வையில் இடங்களுக்குரிய பெயர்களை விளக்குகிறது. முக்குவர் குடியிருப்பை அமைத்ததும் மற்றொரு மீன்பிடியுடன் தொடர்புபட்ட சாதியான திமிலருடன் முரண்பட்டனர். திமிலர் கிழக்கு மற்றும் வடக்கு பகுதியில் காணப்பட்டனர். அவர்களின் ஆரம்ப குடியேற்ற இடம் திமிலைதீவு ஆகும். மட்டக்களப்பு மான்மியம் இங்கு துறைமுகம் காணப்பட்டதாக குறிக்கிறது. திமிலரால் அதிகம் மீன்கள் பிடிப்பப்பட்ட இடமாகிய வலையிறவிலும் அவர்கள் குடியேற்றம் அமைந்தது. மீன்பிடி மூலமான முரண்பாடு எவ்வாறு சிறிய படுகொலையாக திமிலருக்கு மாறியது என்பதை மான்மியம் விபரிக்கின்றது.  
இந்தியாவிலிருந்து மட்டக்களப்பிற்கு வியாபார நோக்கோடு வந்த முஸ்லிம்கள் என நம்பப்படும் இன்னுமொரு குழுவாகிய பட்டாணியர் உதவியுடன் திமிலர் தோற்கடிக்கப்பட்டு, மட்டக்களப்பு - திருகோணமலை எல்லையாகிய வெருகல் வரை துரத்தப்பட்டனர்.  
இன்று மட்டக்களப்பு மாவட்டத்தில் முஸ்லிம்கள் அதிகம் காணப்படும் இடமாகிய ஏறாவூர், திமிலரைத் தோற்கடிக்க உதவிய முஸ்லிம்களுக்கு முக்குவர் குடியேற அளித்த இடமாகும்.
# கிழக்கிலங்கைத் தமிழர்களின் வரலாறு

## மேலும் வாசிக்க

- கிழக்கிலங்கைத் தமிழர்
# சுகோய்/எச்ஏஎல் எஃப்ஜிஎஃப்ஏ

**சுகோய்/எச்ஏஎல் எஃப்ஜிஎஃப்ஏ** (*Sukhoi/HAL FGFA*) ஆனது இந்தியா மற்றும் ரஷ்யாவின் கூட்டு முயற்சியில் உருவாகும் ஐந்தாம் தலைமுறை போர் விமானம் ஆகும். இது பிஏகே எஃப்ஏ என்ற விமானத்தினை அடிப்படையாகக் கொண்டு உருவாக்கப்படவிருக்கிறது (எஃப்ஜிஎஃப்ஏ-ஐந்தாம் தலைமுறை போர் விமானம் என்பது இந்திய பதிப்பின் அதிகாரப்பூர்வ பெயர் ஆகும்).  
இரண்டு வெவ்வேறு மாதிரிகள் ரஷ்யா மற்றும் இந்தியாவால் தனித்தனியாக தயாரிக்கப்படுகிறது. 18 செப்டம்பர் 2008 அன்று நடந்த இந்திய-ரஷ்ய அரசுகளின் கூட்டுக் கூட்ட முடிவிற்கு பின்னர் இந்துஸ்தான் ஏரோனாடிக்ஸ் லிமிட்டெட் தலைவர் ஏ.கே.பஜ்வா வெளியிட்ட கூற்றுப்படி ரஷ்யாவில் தயாரிக்கப்படுவது ஒற்றை இருக்கையுடனும், இந்தியாவில் தயாரிக்கப்படுவது இரண்டு இருக்கைகளுடனும் தயாரிக்கப்படும்.
# திலகபாமா

**திலகபாமா** என்பவர் ஒரு தமிழ்நாட்டு அரசியல்வாதி, கவிஞர், எழுத்தாளர், விமர்சகர் ஆவார். பாட்டாளி மக்கள் கட்சியின் மாநிலப் பொருளாளராக பொறுப்பு வகித்து வருகின்றார். பாரதி இலக்கிய சங்கம் அமைத்து பல இலக்கிய நிகழ்வுகளை நடத்தி வருகிறார். சிவகாசியில் உள்ள மதி ஒருங்கிணைந்த சுகாதார மையத்தின் நிர்வாக இயக்குநராக உள்ளார். இவர் *சுயமரியாதை மண்ணின் தீராத வாசம்* என்கிற பெயரில் சுயமரியாதை இயக்கத்தின் தலைவர் பட்டிவீரன் பட்டி ஊ. பு. அ. சௌந்திரபாண்டியனார் பற்றி எழுதிய வரலாற்று நூல் குறிப்பிடத்தக்க ஒரு படைப்பாகும்.
# திலகபாமா

## பிறப்பு

திலகபாமா திண்டுக்கல் மாவட்டம் பட்டிவீரன்பட்டியில் பிறந்தார். அவ்வூரிலேயே பள்ளிப்படிப்பை முடித்தார். பின்னர், மதுரை பாத்திமா கல்லூரியில், வணிகவியல் படித்தார். இவர் கல்லூரி படிக்கும் காலத்திலேயே, கவிதைகளை எழுதத் தொடங்கினார். இவர் தற்போது சிவகாசியில் வசித்து வருகிறார்.
# திலகபாமா

## வெளியான நூல்கள்

### கவிதை தொகுப்புகள்

- *சூரியனுக்கும் கிழக்கே*
- *சூரியாள்*
- *சிறகுகளோடு அக்னிப் பூக்களாய்*
- *கண்ணாடிப் பாதரட்சைகள்*
- *எட்டாவது பிறவி*
- *கூர்பச்சையங்கள்*
- *கூந்தல் நதிக் கதைகள்*
- *கரையாத உப்புப் பெண்*
- *திலகபாமா கவிதைகள்* (ஒட்டு மொத்த கவிதை தொகுப்பு)
- *திகம்பரசக்கர குருதி*
# திலகபாமா

## வெளியான நூல்கள்

### சிறுகதை தொகுப்புகள்

- *நனைந்த நதி*
- *மறைவாள் வீச்சு*
- *நிசும்பசூதினியும் வேதாளமும்*
# திலகபாமா

## வெளியான நூல்கள்

### புதினம்

- *கழுவேற்றப்பட்ட மீன்கள்*
- *தாருகாவனம்*
- *சுயமரியாதை மண்ணின் தீராத வாசம்* (ஊ.பு.அ.சௌந்திரபாண்டியனார் வரலாறு)
# திலகபாமா

## வெளியான நூல்கள்

### கட்டுரைத் தொகுப்புகள்

- *திசைகளின் தரிசனம்* (பயணக் கட்டுரைகள்)
- *இருப்பின் தர்க்கத்தில்*
- *வெளிச்சத்தை சிறைப்படுத்திய பதினான்கு நாட்கள்* (தன் அனுபவம்)
- *நதியும் நதி சார்ந்த கொள்ளையும்*
# திலகபாமா

## சட்டமன்றத் தொகுதி வேட்பாளர்

திலகபாமா, 2021 ஆம் ஆண்டு நடைபெற்ற சட்டமன்றத் தேர்தலில், ஆத்தூர் சட்டமன்றத் தொகுதியில் பாட்டாளி மக்கள் கட்சி வேட்பாளராகப் போட்டியிட்டார்.. இத்தேர்தலில் தி.மு.க வேட்பாளர் இ. பெரியசாமி வெற்றி பெற்றார்.
# பகலாடி

கள் பொதுவாக பகலாடிகளே. எனினும் நிலவு ஒளியி விழித்திருக்கும்.]]
**பகலாடி** *(Diurnal creature)* என்பது பகலில் உணவு தேடி இரவில் உறங்கும் உயிரினம். இது தாவரமாகவோ விலங்காகவோ இருக்கலாம். தாவரங்களிலும் உறக்க நிலை உண்டு. தாவரங்கள் எந்த நேரத்தில் மகரந்தச் சேர்க்கைக்கு உதவும் உயிரினங்கள் வருகின்றனவோ அதற்கேற்றவாறு தங்கள் உறக்க விழிப்புச் சுழற்சியை மாற்றிக் கொள்கின்றன.
# கிஜிஜி

**கிஜீஜீ ** (*Kijiji* இசுவாகிலி:}}, *சிற்றூர்*) உள்ளூர் வலைவழி வரிவிளம்பரங்களை பதிவதற்கான வலைவழி ஊரக சமூகங்களின் மைய பிணையமாகும். இது இபே நிறுவனத்தின் துணை நிறுவனமாகும். மார்ச் 2005இல் துவக்கப்பட்டது. கிஜீஜீ வலைத்தளங்கள் தற்போது செருமனியின் 300க்கும் மேற்பட்ட நகரங்களில் அமைந்துள்ளன. மேலும் கிஜீஜீ சமூகங்கள் கனடா, பிரான்சு, இத்தாலி, சீனா, இந்தியா, தைவான், பெல்ஜியம், சுவிட்சர்லாந்து, உருசியா ஆஸ்திரியா மற்றும் ஜப்பான் நாடுகளில் உள்ள நகரங்களிலும் உருவாகியுள்ளன. ஐக்கிய அமெரிக்காவில் தேர்ந்த சில நகரங்களுக்கு சூன் 29,2007இல் அறிமுகப்படுத்தப்பட்டது.  
கிஜீஜீ கிறெக் பட்டியல் போன்ற சேவைகளை வழங்கி அதன் போட்டியாளராக இருப்பினும் முக்கிய வேறுபாடாக கிஜீஜீயின் இணையப் போக்குவரத்து ஐக்கிய அமெரிக்காவில் மிகவும் குறைவாக இருப்பதும் வளர்ப்பு விலங்கினப் பகுதி கொண்டிருத்தலும் ஆகும். இதன் உரிமையாளரான இபே நிறுவனம் கிறெக் பட்டியலிலும் பங்கு வைத்துள்ளது. இரு நிறுவனங்களுக்குமிடையே தங்கள் வணிகத்தை பாதித்ததாகவும் வணிக இரகசியங்களைக் கவர்ந்ததாகவும் பிணக்கு ஏற்பட்டு நீதிமன்றம் வரை சென்றது.  
இபே வரிவிளம்பரங்கள் பிரிவின் தரவுகளின்படி இது கனடாவில் முதன்மையான வலைவழி வரிவிளம்பர சேவையாக விளங்குகிறது
# தோக்கியோ இசுக்கைட்றீ

**தோக்கியோ இசுக்கைட்றீ** ( என்பது சப்பான், டோக்கியோ நகரில் உள்ள ஒலிபரப்பு, உணவகம், மற்றும் காட்சிக் கோபுரம் ஆகும். இது 2010 ஆம் ஆண்டில் சப்பானின் மிக உயரமான கோபுரமாகக் கட்டப்பட்டு, 2011 மார்ச்சில் கன்டோன் கோபுரத்தின் உயரத்தைத் தாண்டி அடைந்து, அதன் முழு உயரமான 634.0 மீட்டரை அடைந்து உலகின் மிக உயரமாக கோபுரம் என்ற பெயரைப் பெற்றது. இது புர்ஜ் கலிஃபாவிற்கு (829.8 மீட்டர்) அடுத்தபடியாக உலகின் இரண்டாவது உயரமான கட்டடம் ஆகும்.  
இந்தக் கோபுரம் கான்டோ பிராந்தியத்திற்கான முதன்மைத் தொலைக்காட்சி மற்றும் வானொலி ஒலிபரப்பு தளமாகும்; பழைய தோக்கியோ கோபுரம் உயரமான கட்டிடங்களால் சூழப்பட்டுள்ளதால், முழுமையான எண்ணிமத் தொலைக்காட்சி ஒளிபரப்புகளை வழங்க முடியாமல் இருந்தது. 2012 பெப்ரவரி 29 ஸ்கைட்ரீ கட்டி முடிக்கப்பட்டது, 2012 மே 22 அன்று கோபுரம் பொதுமக்களுக்குத் திறந்து வைக்கப்பட்டது.
# பேபால்

**பே பால் ** (PayPal) அமெரிக்காவிலிருந்து இயங்கும் உலகளாவிய மின் வணிக நிறுவனமாகும். இது வலைவழியே கட்டண செலுத்தவும் பண பரிமாற்றம் நடைபெறவும் வழிவகை செய்கிறது. வழமையான தாள் வடிவ பண அஞ்சல்/காசோலைகளுக்கு மாற்றாக அமைந்துள்ளது.  
துவக்கத்தில், ஓர் பேபால் கணக்கில் வங்கி கணக்கிலிருந்தோ கடனட்டை மூலமாகவோ பணம் போடக் கூடியதாகவிருந்தது. 2010இன் பின்பகுதி அல்லது 2011 துவக்கத்திலிருந்து தமது செலவுவரம்பை மீறும் கணக்காளர் உறுதிசெயப்பட்ட வங்கிக் கணக்கைத் தரவேண்டும் என பேபால் வலியுறுத்துகிறது. அதுமுதல் பேபால் வாங்கிய பொருட்களுக்கு ஓர் குறிப்பிட்ட வரிசையில் பணம் எடுத்துக் கொள்ளத் தொடங்கியது. "முதன்மை" எனக் குறிப்பிடப்பட்ட கணக்கிலிருந்து முதலில் எடுத்துக் கொள்ளும். இந்த வரிசை: (1) பேபால் கணக்கில் உள்ள மீதம்; (2) பேபால் கடன் கணக்கு, பேபால் எக்ஸ்ட்ராஸ், பேபால் ஸ்மார்ட்கனெக்ட், அல்லது பின்னர் பில் செய் (முதன்மையான பட்டுவாடா வளமாக தேர்ந்திருந்தால்); (3) உறுதிசெய்யப்பட்ட வங்கி கணக்கு; (4) பேபால் அல்லாத கடனட்டைகள் போன்ற பிற பட்டுவாடா வளங்கள்,  
பேபாலிடமிருந்து பணம் பெறுவோர் காசோலை மூலமாகவோ தங்கள் பேபால் வைப்பு கணக்கிலோ தங்கள் வங்கிக் கணக்கிற்கு பணபரிமாற்றம் மூலமாகவோ பெற்றுக்கொள்ள விருப்பம் தெரிவிக்கலாம்.
# விக்கிப்பீடியா:பங்களிப்பாளர் அறிமுகம்/சிறீதரன்

**சிறீதரன்** யாழ்ப்பாணம், சண்டிலிப்பாயைச் சேர்ந்தவர். தற்பொழுது புலம் பெயர்ந்து சிட்னியில் பணியாற்றுகிறார். மாஸ்கோ லுமும்பா, மற்றும் வட அயர்லாந்து குயின்சு பல்கலைக்கழகங்களில் ஒளி மின்னணுவியலில் முதுமாணிப் பட்டம் பெற்று மட்டக்களப்பு, யாழ், கொழும்பு, மற்றும் சிட்னி தொழில்நுட்பப் பல்கலைக்கழகங்களில் விரிவுரையாளராகப் பணியாற்றியவர். தமிழ் விக்கிப்பீடியாவில் 2006 சனவரி முதல் பங்களித்து வருகிறார். அனைத்துத் துறைகளிலும் 2000 இற்கும் அதிகமான கட்டுரைகளை ஆரம்பித்து எழுதியிருக்கிறார். 365 நாட்களுக்கும் நாட்கள் வாரியாக வரலாறுகளை இற்றைப் படுத்தியமை, முதற்பக்க இற்றைப்படுத்தல் மற்றும் விக்கிசெய்திகளில் தொடர்பங்களிப்புகள் ஆகியவை இவரது பங்களிப்புகளில் குறிப்பிடத்தக்கவை.
# தொலைக் கட்டுப்படுத்தி

**தொலைக் கட்டுப்படுத்தி** அல்லது **தொலை இயக்கி** (ஆங்கிலம்: *Remote Control*) எனப்படுவது தொலைக்காட்சிப் பெட்டி, குறுவட்டு இயக்கி போன்ற இலத்திரனியற் சாதனங்களைக் குறுகிய தூரத்திலிருந்து கட்டுப்படுத்துவதற்குப் பயன்படுத்தப்படும் இலத்திரனியற் சாதனமாகும். தொலைக் கட்டுப்படுத்தியிலிருந்து சமிக்ஞைகள் செங்கீழ்க் கதிர்கள் மூலம் அனுப்பப்படுகின்றன. இன்றைய காலத்தில் திறக்கற்றை, குரலாளுகை என்பனவற்றின் மூலமும் சமிக்ஞைகள் அனுப்பப்படுகின்றன.
# தொலைக் கட்டுப்படுத்தி

## தொலைக்காட்சிக்கானது

தொலைக்காட்சியைக் கட்டுப்படுத்துவதற்கான முதல் தொலைக் கட்டுப்படுத்தி 1950ஆம் ஆண்டு கண்டுபிடிக்கப்பட்டது. அது தொலைக்காட்சியுடன் ஒரு வடம் மூலம் இணைக்கப்பட்டது. ஒரு கம்பியில்லாத் தொலைக் கட்டுப்படுத்தி 1955இல் உருவாக்கப்பட்டது. அது சூரிய மின்கலத்துக்கு ஒளியைப் பாய்ச்சுவதனூடாகச் செயற்பட்டது. ஆனால் அதனைப் பெறும் கருவியால் தொலைக் கட்டுப்படுத்தி மூலம் வழங்கப்படும் ஒளியையும் ஏனைய ஒளி முதல்களிலிருந்து வரும் ஒளியையும் வேறுபடுத்த முடியாமல் போய் விட்டது. பின்னர், மீயொலியைப் பயன்படுத்திச் சமிக்ஞைகளை அனுப்பும் செனித் ஸ்பேஸ் கொமாண்ட் என்ற தொலைக் கட்டுப்படுத்தி 1956இல் உருவாக்கப்பட்டது.
# தொலைக் கட்டுப்படுத்தி

## அலைபேசி வழியாக

கணினிகளைக் கட்டுப்படுத்துவதற்காக ஐ. ஓ. எசு.வில் ஐடியூன்ஸ் தொலைக் கட்டுப்படுத்தி, சோனி எரிக்சனில் தொலைக் கட்டுப்படுத்தி போன்ற மென்பொருட்கள் வழங்கப்பட்டுள்ளன. இந்த மென்பொருள்கள் திறக்கற்றை மூலமாகச் சமிக்ஞைகளை அனுப்புகின்றன. இவ்வாறான மென்பொருட்கள் மூலம் கணினியைத் தொலைவிலிருந்தே இயக்கலாம். தொலைக் கட்டுப்படுத்தி மென்பொருளின் மூலம் கணினியில் மேசையகம், ஊடக இயக்கி, மின்னணு நிகழ்த்துகை மென்பொருள் என்பனவற்றைக் கட்டுப்படுத்த முடியும்.
# தொலைக் கட்டுப்படுத்தி

## மருத்துவத் துறையில்

மருத்துவர்கள் தொலைவிலிருந்தே சத்திர சிகிச்சை செய்ய தொலைக் கட்டுப்படுத்தி உதவுகிறது இங்கிலாந்தில் உள்ள சிலன் பீல்டு என்ற மருத்துவமனையில் தொலைக் கட்டுப்படுத்தியைப் பயன்படுத்தி முதன்முதலில் 70 வயதான கென்னத்து குராக்கர் என்பவருக்குத் தொலைவிலிருந்தே சத்திரசிகிச்சை செய்யப்பட்டது.
# நவபாசானம்

தமிழ்நாட்டில் கடவுள் சிலைகள் பலவும் நவபாசாணத்தால் செய்யப்பட்டுள்ளன.
# நவபாசானம்

## பாசாணம்

பாசாணம் அல்லது பாடாணம் என்றால் நஞ்சு என்று பொருள். பாசாணத்தில் 64 வகையுண்டு. 64 பாசாணத்தில் நீலி என்பது ஒரு பாசாணம். இந்த நீலி எனும் பாசாணம் 63 பாசாணங்களின் நச்சுத்தன்மையை முறிக்கக்கூடியது. நவ பாசாணம் என்றால் ஒன்பது வகையான நச்சுகளை சித்தர்கள் கண்ட விதி முறைகளை பயன்படுத்திக் கட்டுவதாகும்.
# நவபாசானம்

## நவ (ஒன்பது) பாசாணம்

**நவ பாசாணம்** என்பது சித்தர் மரபறிவியலாகும் நவபாசாணம் கட்டுவது என்பது ஒரு சித்தர் வேதியியல் முறையில் வெவ்வேறு இயற்பியல் மற்றும் வேதியியல் பண்புகளைக் கொண்ட பாசாணத்தின் அணுக்களை சேர்ப்பது மற்றும் பிரிப்பதன் மூலம் புதிய மேம்படுத்தப்பட்ட இயற்பியல் மற்றும் வேதியியல் பண்புகளைக் கொண்ட அணுக்கட்டமைப்பை உருவாக்குவதே சித்தர்களின் வேதியியல் ஆகும். நவ பாசாணம் என்பது ஒன்பது வகையான நஞ்சுகளைக் கொண்டது. அவை:  
| எண் | பாசாணம் (அ) நஞ்சு |  |
| --- | --- | --- |
| 1 | சாதிலிங்கம் ( ரசம் ) |  |
| 2 | மனோசிலை |  |
| 3 | தாரம் (அரிதாரம், மால்தேவி) |  |
| 4 | வீரம் |  |
| 5 | கந்தகம் |  |
| 6 | பூரம் |  |
| 7 | வெள்ளை பாசாணம் |  |
| 8 | கௌரி பாசாணம் |  |
| 9 | தொட்டி பாசாணம் | }"பாங்கான பாடாணம் ஒன்பதினும் பரிவான விபரம்தான் சொல்லக் கேளு கௌரி, கெந்திச்சீலைமால் தேவி கொடு வீரம்கச்சால் வெள்ளை பகர்கின்ற தொட்டினொடு சூதம்சங்கு பூரணமாய் நிறைந்த சிவசக்தி நலமான மனோம்மணி கடாட்சதாலே நண்ணிநீ ஒன்பதையும் கட்டுகட்டு" - போகர் |  
அதற்கான நவீன வேதியல் விளக்கம்.  
கௌரிப் பாசாணம் : Arsenic Penta sulphite  
கெந்தகப் பாசாணம் : Sulfur  
சீலைப் பாசாணம் : Arsenic Di sulphite  
வீரப் பாசாணம் : Mercuric Chloride  
கச்சாலப் பாசாணம் : சரியான ஆய்வு அறிவிக்கை கிடைக்கவில்லை chlorine  
வெள்ளைப் பாசாணம் : Arcenic Tri Oxide  
தொட்டிப் பாசாணம் : சரியான ஆய்வு அறிவிக்கை கிடைக்கவில்லை  
சூதப் பாசாணம் : Mercury  
சங்குப் பாசாணம் : சரியான ஆய்வு அறிவிக்கை கிடைக்கவில்லை
# நவபாசானம்

## சித்தர் வேதியியல்

மேற்கண்ட ஒவ்வொரு பாசாணமும் ஒவ்வொரு விதமான தனி வேதியல் இயல்புகளைக் கொண்டதாகும். இந்த ஒன்பது பாசாணங்களை திரவமாக்கி மீண்டும் திடமாக்க ஒன்பது வகை விறகுகளும் (எரிபொருட்களும்), ஒன்பது தடவை வடிகட்ட ஏதுவாக ஒன்பது வடிகட்டிகளும் கையாளப்பட்டன.  
சித்தர்கள் பாசாணங்களைக் கட்டும்போது அரைத்து, வேகவைத்து, எரித்து, நுண்ணிய அணுக்களாகப் பிரிக்கப் புடமிடுவர். எரு, வறட்டி இவற்றைக் கொண்டு எரிக்கப்படும் தீயின் அளவைக் குறிப்பிடுவது புடத்தின் வகையாகும். வறட்டியின் எண்ணிக்கைக்குத் தக்கவாறு பெயர் குறிப்பிடப்படும். புடம் ஒன்றுக்கு ஒன்று முதல் ஆயிரம் வறட்டி வரை பயன்படுத்தப்படும். காடைபுடம் 1; கவுதாரி 3; சேவல் 10; பன்றி 50; கனம் 700; கசம் 1000 என்றும், வறட்டி எண்ணிக்கையைக் கொண்டு புடத்தின் வகை குறிப்பிடப்படும். புடம்போடுவது என்பது சித்தர்களின் மற்றொரு வேதியியல் பிரிவு எனலாம்.  
சித்த மருந்துக் கட்டு ஒவ்வொன்றுக்கும் அவற்றின் சேர்க்கைக்கும், தயாரிப்புக்கும் ஏற்றவாறு புடங்களின்வகை இருக்கும். சித்த மருந்துகள் தயாரிக்கப் பயன்படும் புடங்களின் பட்டியல் இது;  
புடத்தின் பெயர் எரு அல்லது வறட்டி எண்ணிக்கை
| எண் | புடத்தின் பெயர் | எரு அல்லது வறட்டி எண்ணிக்கை |  |
| --- | --- | --- | --- |
| 1 | காடைப் புடம் | 1 |  |
| 2 | கவுதாரிப் புடம் | 3 |  |
| 3 | குக்குடப் புடம் | 10 (அ) 8 |  |
| 4 | வராக புடம் | 50 |  |
| 5 | கசம் (அ) யானை புடம் | 500 (அ) 1000 |  |
| 6 | கன புடம் | 700 (அ) 800 |  |
| 7 | மணல் மறைவுப் புடம் | 800 |  |
| 8 | கோபுடம் | 1000 | } |
நெருப்பினால் உண்டாகும் வெப்பம் மட்டுமல்லாது இயற்கையாகக் கிடைக்கக் கூடிய வெப்பம் தரும் புட வகைகளும் சித்தர்களால் பயன்படுத்தப்பட்டன. அவை: வரிசை எண் புடம் பெயர் பயன்படும் பொருள்.  
| எண் | புடம் பெயர் | பயன்படும் பொருள் |  |
| --- | --- | --- | --- |
| 1 | கோபுர புடம் | மணல் |  |
| 2 | பாணிடப் புடம் | தண்ணீர் |  |
| 3 | உமிப் புடம் | உமி |  |
| 4 | தானியப் புடம் | நெல் |  |
| 5 | சூரியப் புடம் | வெயில் |  |
| 6 | சந்திரப் புடம் | நிலவொளி |  |
| 7 | பருவப் புடம் | பௌர்ணமி நிலவு |  |
| 8 | இருள் புடம் | அமாவாசை இரவு |  |
| 9 | பனிப்புடம் | பனி |  |
| 10 | பட்டைப் புடம் | மரத்தூள் |  |
| 11 | நிழற்புடம் | சூரிய ஒளி படாத அறை | } |
# நவபாசானம்

## நவ பாசாணக் கட்டு

நவ பாசாணக் கட்டு என்பது சித்தர்களுக்கு மட்டுமே சாத்தியமானது எனலாம். ஏனென்றால் நவபாசாணங்கள் ஒவ்வொன்றும் ஒவ்வொரு கிரகத்தின் தன்மையை கொண்டுள்ளதாம். மேலும் பாசாணத்திலிருந்து உருவாகும் சூட்சுமமான கதிர் வீச்சு, கட்டுபவரின் மனோநிலையை மேம்படுத்துகிறதாம். நவ பாசாணத்தினால் கட்டி உருவாக்கப்படும் தெய்வச் சிலைகள் நவக்கிரகத்தின் ஆற்றல்களைப் பெற்றுவிடுகின்றன என்று சித்தர்கள் நம்பினார்கள்.
# நவபாசானம்

## போகர் சித்தர்

போகர் பதினெட்டு சித்தர்களில் ஒருவர். வேட்கோவர் வகுப்பைச் சார்ந்தவர். சர்வ சாத்திரங்களையும் கற்றுத் துறை போகியவர். இவர் சித்தத்தை அடக்கியதால் மட்டும் சித்தர் அல்ல, இந்த உலக இயக்கத்தை, பிரபஞ்சத்தை, இறை ஆற்றலை, உயிர் தத்துவத்தை, பிரபஞ்ச ரகசியத்தை என அனைத்தையும் ஆராய்ந்து அறிந்தவர். இயற்கையோடு இயற்கையாக வாழ்ந்து, இயற்கையை முற்றிலும் அறிந்தவர் இவர். இவர் காலாங்கி முனிவரின் சிறந்த மாணவர் என்று அறியப்படுகிறார்.  
இவரது மருத்துவ ஞானம் அளவற்றது. இவருடைய வைத்திய நூல்களில் நிகண்டு, வைத்தியம், துவாத காண்டம், சப்ப காண்டம், வைத்திய சூத்திரம், ஆகியவையும், ஆன்மீகத்தில் ஞான சூத்திரம், அட்டாங்க யோகம், ஞான சாராம்சம் ஆகியவையும் குறிப்பிடத்தக்கன. நவ பாசாண சிலைக்கு அபிசேகம் செய்து அந்த அபிசேக தீர்த்தத்தை நாம் அருந்தினால் தீராத நோய் எதுவாக இருந்தாலும் தீர்ந்துவிடும். நவ பாசாணங்களின் சேர்க்கையில் போகர் மூன்று நவ பாசாண சிலைகள் உருவாக்கினார் என்பது உறுதி செய்ய இயலாத செவிவழி செய்தியாகும். அவை உள்ள இடங்கள்  
- பழனி தண்டாயுதபாணி (முருகன்) கோவில், திண்டுக்கல் மாவட்டம் .
- குழந்தை வேலப்பர் கோவில், பூம்பாறை, கொடைக்கானல், திண்டுக்கல் மாவட்டம். கொடைமலை சரிவில், பூம்பாறையில் உள்ள இக்கோவில் மிகப்பழமை வாய்ந்தது என்பதற்கு இங்குள்ள கிரந்த எழுத்துக்களும், சமண கால சிலை அழகும் சான்று.
- மூன்றாவது சிலை யாரோ ஒரு வம்சத்தினர் வீட்டில் வைத்து பூசை செய்வதாகவும் சொல்லப்படுகிறது.  
போகர் மூன்று நவ பாசாண சிலைகளையும் செய்த இடம் தமிழ்நாட்டில், வருட நாடு, வத்திராயிருப்பு என்ற பகுதியில். சதுரகிரி மலையில் கோரக்கர் குகை இருப்பது பற்றியும், இவர்கள் பயன்படுத்திய நவபாசாணக் கலவைகளை கட்டிய இடம் இங்கு உள்ளதாகவும் அறியப்படுகிறது. ஆனால் இத்தகவலை உறுதி செய்யும்படி சித்தர் பாடலோ அல்லது வேறு ஆதாரமோ கிடைக்கவில்லை.  
பழனி மலைக்கோவிலின் தென்மேற்கு திசையில் உள்ளது “போகரின் சீவ சமாதி” இங்கு அவர் பூசித்த “புவனேசுவரி அம்மன் சிலையும், மரகத லிங்கமும் இன்றும் பூசையில் உள்ளது. இந்த சன்னிதியில் இருந்து முருகனின் திருவடி நிலைக்கு உள்ள சுரங்க பாதையில் சென்ற போகர் திரும்பவில்லை.
# நவபாசானம்

## போகர் சித்தர்

### திருமாகறல்

காஞ்சிபுரம் மாவட்டம் திருமாகறல் கிராமத்தில் எழுந்தருளியுள்ள அருள்மிகு திருமாகரலீசுவரர் நவ பாசாண சுயம்பு லிங்கம் ஆவார். அகத்தியர் பூசை செய்து இதன் பலனை கண்டுள்ளார். எலும்பு முறிவு இளம்பிள்ளை வாதம் போன்ற எலும்பு சம்பந்தமான நோய்களுக்கு தீர்த்தம் அருந்தி வர விரைவில் பலன் கிடைக்கும்.
# நவபாசானம்

## போகர் சித்தர்

### தேவிபட்டினம்

இராமநாதபுரத்திலிருந்து 15 கி.மீ. தொலைவில் தேவிபட்டினம் உள்ளது. இந்துக்களின் புனித யாத்திரைத் தலம் ஆகும். இங்கு ஸ்ரீராமனால் பிரதிஷ்டை செய்யப்பட்டதாகக் கூறப்படும் நவ பாஷாணம் (9 கற்கள்) என்ற நவக் கிரகங்கள் உள்ளன. தேவிபட்டிணம் நவபாஷாண சிலை யார் செய்தது என்று தெரியவில்லை. இவை கரையிலிருந்து சுமார் 40 மீட்டர் கடலினுள் உள்ளது.
# நவபாசானம்

## வெளி இணைப்பு

1. Navapashanam Idols...
1. சித்தர்கள் இராச்சியம்
# ஜொனாதன் ஜோய்

**சொனாதன் சாய் ** (*Jonathan Joy *, பிறப்பு: திசம்பர் 29 1826, இறப்பு: செப்டம்பர் 27 1889), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1849-1867 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜொனாதன் ஜோய்

## வெளி இணைப்பு

ஜொனாதன் ஜோய் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ரொனால்ட் ஜோய்

**ரொனால்ட் சாய் ** (*Ronald Joy *, பிறப்பு: சூலை 30 1898, இறப்பு: திசம்பர் 12 1974), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளில் கலந்து கொண்டுள்ளார். 1922-1931/32 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொனால்ட் ஜோய்

## வெளி இணைப்பு

ரொனால்ட் ஜோய் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# கேரி ஜோய்ஸ்

**கேரி ஜோய்ஸ் ** (*Gary Joyce *, பிறப்பு: அக்டோபர் 20 1964), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# கேரி ஜோய்ஸ்

## வெளி இணைப்பு

கேரி ஜோய்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# டேவிட் கிட்சன்

**டேவிட் கிட்சன் ** (*David Kitson *, பிறப்பு: செப்டம்பர் 13 1925 , இறப்பு: மே 6 2002), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32 முதல்தர துடுப்பாட்டப் போட்டிகளில் கலந்து கொண்டுள்ளார். 1952-1954 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் கிட்சன்

## வெளி இணைப்பு

டேவிட் கிட்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# அன்ட்ரூ கென்னெடி (துடுப்பாட்டக்காரர், பிறப்பு 1949 )

**அன்ட்ரூ கென்னெடி ** (*Andrew Kennedy *, பிறப்பு: நவம்பர் 4 1949 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 150 முதல்தர துடுப்பாட்டப் போட்டிகளிலும், 154 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1970-1982 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அன்ட்ரூ கென்னெடி (துடுப்பாட்டக்காரர், பிறப்பு 1949 )

## வெளி இணைப்பு

அன்ட்ரூ கென்னெடி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# அன்ட்ரூ கென்னெடி (துடுப்பாட்டக்காரர், பிறப்பு 1975)

**அன்ட்ரூ கென்னெடி ** (*Andrew Kennedy *, பிறப்பு: சனவரி 10 1975) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# அன்ட்ரூ கென்னெடி (துடுப்பாட்டக்காரர், பிறப்பு 1975)

## வெளி இணைப்பு

அன்ட்ரூ கென்னெடி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# சான் ஜோய்னர்

**சான் ஜோய்னர் ** (*Sean Joyner *, பிறப்பு: மார்ச்சு 2 1968), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1992-1996 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# சான் ஜோய்னர்

## வெளி இணைப்பு

சான் ஜோய்னர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ரிச்சர்ட் ஜக்ஸ்

**ரிச்சர்ட் ஜக்ஸ் ** * Richard Juckes *, பிறப்பு: சனவரி 21 1902, இறப்பு: சனவரி 21 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1924 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ரிச்சர்ட் ஜக்ஸ்

## வெளி இணைப்பு

ரிச்சர்ட் ஜக்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ஆத்தர் ஜட்

**ஆத்தர் ஜட் ** (*Arthur Judd *, பிறப்பு: சனவரி 1 1904, இறப்பு: பிப்ரவரி 15 1988) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 84 முதல்தர துடுப்பாட்டப் போட்டிகளில் கலந்து கொண்டுள்ளார். 1925-1935 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஆத்தர் ஜட்

## வெளி இணைப்பு

ஆத்தர் ஜட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ஆத்தர் ஜட்

## வெளியிணைப்புகள்

- ஆத்தர் ஜட் at கிரிக்இன்ஃபோ
- ஆத்தர் ஜட் at CricketArchive
- Matches and detailed statistics for ஆத்தர் ஜட்
# வில்லியம் ஜட்

**வில்லியம் ஜட் ** * William Judd *, பிறப்பு: அக்டோபர் 23 1845, இறப்பு: மார்ச்சு 21 1925), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1878 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# வில்லியம் ஜட்

## வெளி இணைப்பு

வில்லியம் ஜட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ஜார்ஜ் ஹே-டிரம்மண்ட்

**ஜார்ஜ் ஹே-டிரம்மண்ட் ** * George Hay-Drummond, 12th Earl of Kinnoull *, பிறப்பு: சனவரி 30 1827, இறப்பு: மார்ச்சு 21 1897), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1852 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஜார்ஜ் ஹே-டிரம்மண்ட்

## வெளி இணைப்பு

ஜார்ஜ் ஹே-டிரம்மண்ட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# பீட்டர் ஜட்ஜ்

**பீட்டர் ஜட்ஜ் ** (*Peter Judge *, பிறப்பு: மே 23 1916, இறப்பு: மார்ச்சு 4 1992), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 68 முதல்தர துடுப்பாட்டப் போட்டிகளில் கலந்து கொண்டுள்ளார். 1933-1947 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பீட்டர் ஜட்ஜ்

## வெளி இணைப்பு

பீட்டர் ஜட்ஜ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012..
# அல்பர்ட் ஜட்சன்

**அல்பர்ட் ஜட்சன் ** * Albert Judson *, பிறப்பு: சூலை 10 1885, இறப்பு: ஏப்ரல் 8 1975) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1920 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# அல்பர்ட் ஜட்சன்

## வெளி இணைப்பு

அல்பர்ட் ஜட்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ஜார்ஜ் ஜப்

**சார்ச்சு சப் ** (*George Jupp *, பிறப்பு: பிப்ரவரி 26 1845, இறப்பு: பிப்ரவரி 24 1930), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1867-1868 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜார்ஜ் ஜப்

## வெளி இணைப்பு

சார்ச்சு சப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ஜான் கெல்லி (நொட்டிங்காம்சயர் துடுப்பாட்டக்காரர்)

**ஜான் கெல்லி ** (*John Kelly *, பிறப்பு: பிப்ரவரி 15 1930), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1953 - 1957ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் கெல்லி (நொட்டிங்காம்சயர் துடுப்பாட்டக்காரர்)

## வெளி இணைப்பு

ஜான் கெல்லி விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012..
# ஜான் கெல்லி (லங்கசயர் துடுப்பாட்டக்காரர்)

**ஜான் கெல்லி ** (* John Kelly *, பிறப்பு: மார்ச்சு 19 1922, இறப்பு: நவம்பர் 19 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 259 முதல்தர துடுப்பாட்டப் போட்டிகளில் கலந்து கொண்டுள்ளார். 1947-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் கெல்லி (லங்கசயர் துடுப்பாட்டக்காரர்)

## வெளி இணைப்பு

ஜான் கெல்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# தாமஸ் ஜுர்

**தாமஸ் ஜுர்** (*Thomas Jure*, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1747-1749 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தாமஸ் ஜுர்

## வெளி இணைப்பு

தாமஸ் ஜுர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ஜேம்ஸ் ஜோன்ஸ் (துடுப்பாட்டக்காரர், பிறப்பு 1878)

**ஜேம்ஸ் ஜோன்ஸ்** (* James Jones *, பிறப்பு: 1878, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1910 ல், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் ஜோன்ஸ் (துடுப்பாட்டக்காரர், பிறப்பு 1878)

## வெளி இணைப்பு

ஜேம்ஸ் ஜோன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
# ஹமீட் அல்ஹுசைனி கல்லூரி

**ஹமீட் அல் ஹுசைனி கல்லூரி** *(Hameed Al Husseinie College)* கொழும்பு மாவட்டத்தில், கொழும்பு புதுக்கடையில் அல்ஹுசைனி வீதியில் அமைந்துள்ள முன்னணி முஸ்லிம் பாடசாலைகளில் ஒன்று. இதுவொரு தேசியப் பாடசாலையாகும்.  
ஆரம்பத்தில் இப்பாடசாலை 'அல்மத்ரசதுல் கைரிய்யதுல் இஸ்லாமியா' எனும் பெயரில் அரபுப் பாடசாலையாக நவம்பர் 15 1884 ஆண்டில் ஆரம்பிக்கப்பட்டது. இப்பாடசாலையை ஆரம்பிப்பதில் அறிஞர் மு. கா. சித்திலெப்பை, வாப்பிச்சி மரைக்கார், அஹமட் ஒராபி பாசா ஆகியோர் முக்கியப் பங்களிப்பு வழங்கியுள்ளனர். 1921ஆம் ஆண்டில் இப்பாடசாலை ஹமீதியா ஆண்கள் ஆங்கிலப் பாடசாலை எனவும், 1961 ஆம் ஆண்டில் ஹமீட் அல்ஹுசைனி மகாவித்தியாலம் எனவும் பெயர் மாற்றம் பெற்றது. இக்கல்லூரி 1996 சூலை 26 இல் தேசிய பாடசாலையாக தரம் உயர்த்தப்பட்டது.  
இப்பாடசாலையில் தற்போது 1 - 13 வரை வகுப்புகள் உள்ளன. 2700 க்கும் மேற்பட்ட மாணவர்கள் கல்வி கற்கின்றனர். தமிழ், சிங்களம், ஆங்கிலம் ஆகிய மும்மொழிகளிலும் இங்கு வகுப்புக்கள் நடைபெறுகின்றன.
# ஹமீட் அல்ஹுசைனி கல்லூரி

## வெளியிணைப்புகள்

- ஹமீட் அல்ஹுசைனி கல்லூரி
# கிண்ணியா மத்திய கல்லூரி

**கிண்ணியா மத்திய கல்லூரி** *(Kinniya Central College)* கிழக்கு மாகாணம் திருகோணமலை மாவட்டத்தில் அமைந்துள்ள முன்னணி முஸ்லிம் பாடசாலைகளில் ஒன்றாகும். இதுவொரு தேசியப் பாடசாலையாகும். இது மூதூர்த் தொகுதியின் கிண்ணியா வலயத்தில் அமைந்துள்ளது. இது 1958 ஆம் ஆண்டு ஆரம்பிக்கப்பட்டது.  
1958ஆம் ஆண்டில் தாபிக்கப்பட்ட இப்பாடசாலையில் தரம் 1 - 13 வரையிலான வகுப்புக்கள் காணப்படுகின்றன. இப்பாடசாலையில் சுமார் 2100 மாணவர்கள் கல்வி பயில்கின்றனர். 80 ஆசிரியர்கள் சேவைபுரிகின்றனர். இதன் தற்போதைய அதிபராக எஸ்.ஏ. சராப்டீன் பதவி வகிக்கின்றார்.
# கிண்ணியா மத்திய கல்லூரி

## வரலாறு

கிண்ணியா முஸ்லிம்கள் தமது கல்வித் தேவையை[ பூர்த்தி செய்வதற்காக கல்விப் பொதுத்தராதர சாதாரண தரம் வரையில் அனைத்துப் பிரதேச மாணவர்களும் கல்வி பயிலக் கூடிய பாடசாலையாக கிண்ணியா மத்திய கல்லூரியினை 1958 ஆம் ஆண்டு ஆரம்பித்தார்கள். 1958 ஆம் ஆண்டு சீனியர் ஸ்கூல் எனும் பெயரில் இது ஆரம்பமானது. கிண்ணியாப் பிரதேசத்தின் முதல் ஆசிரியரான *காசிநாதர்* இக்கல்லூரியின் வளர்ச்சியில் முக்கியப் பங்கு வகித்தார். இக்கல்லூரி 1961 ஆம் ஆண்டு மகா வித்தியாலயமாக தரம் உயர்த்தப்பட்டது. 1996 ஆம் ஆண்டு மத்திய கல்லூரி எனப் பெயர் மாற்றம் செய்யப்பட்டது. 1980 இல் இக்கல்லூரி 1ஏபி பாடசாலையாகவும் தரம் உயர்த்தப்பட்டது. இப்பாடசாலையில் 25.02.1991 ஆம் திகதியன்று கோட்டக் கல்வி அலுவலகம் திறந்து வைக்கப்பட்டது.திருமலை மாவட்ட நாடாளுமன்ற உறுப்பினர் நஜீப் அப்துல் மஜீத் அவர்களின் முயற்சியினால் 16.05.1995 ஆம் திகதியன்று இக்கல்லூரி தேசியப் பாடசாலையாக்கப்பட்டது.
# கிண்ணியா மத்திய கல்லூரி

## வரலாறு

### கல்லூரியின் தோற்றம்

திருகோணமலை மாவட்டத்தில் மூதூர்த் தொகுதியின் மத்தியில் பல உப்பு நீர் ஆறுகளால் கிண்ணிகள் போல் பிரிக்கப்பட்டிருக்கும் ஒரு பிரதேசமே கிண்ணியா. இதன் வடக்கில் சீனக்குடா விமானநிலையமும் கிழக்கில் கொட்டியாரக்குடாவும் மேற்கில் கந்தலாய்க் குளத்து நீரால் வளம் பெறும் தம்பலகமப் பிரதேசக் கழனி நிலங்களும் எல்லையாக இருக்க மகாவலிகங்கை அதன் தெற்கு எல்லையை அணைத்துச் செல்கின்றது.  
கடல் வளமும், காட்டுவளமும், நிலவளமும், நீர்வளமும் நிறையப் பெற்ற கிண்ணியா 70000 மக்கள் தொகைக் கொண்ட ஒரு கிராமமாகும். இவர்களுள் ஏறக்குறைய 99% மானோர் முஸ்லிம்களாவர். இலங்கையில் மிகக் கூடிய முஸ்லிம்கள் செறிந்து வாலும் ஓர் இடமாகக் கிண்ணியா விளங்குகின்றது. எனினும் கிராமியச் சூழல் இன்னும் முற்றாக மறையாத பல் வேறு துறைகளிலும் பின்தங்கிய ஒரு பிரதேசமாகவே இன்றும் இது காணப்படுகின்றது. ஆகவே கல்வித்துறையும் இதற்கு விதி விலக்கல்ல.  
இக்கல்லூரியின் வரலாற்றுச்சான்றுகள் எதுவும் இன்னும் மறைந்து விடவில்லை. இக்கல்லூரியின் தோற்றமும் வளர்ச்சியும் கிண்ணியாவின் கல்வி வரலாற்றோடு பின்னிப்பினைந்ததொன்றாகவே காணப்படுகின்றது. 300 ஆண்டுகளுக்கு குறைவான வரலாற்றைக் கொண்ட கிண்ணியாவின் கல்வி வரலாறு 100 வருடங்களுக்கு உட்பட்டதாகும்.. கிண்ணியாவையும் சீனக்குடாவையும் பிரித்து வைக்கின்ற துறைக்கு(துறையடிக்கு) அண்மையில் வாழ்ந்த தமிழ் மக்களால் ஆரம்பிக்கப்பட்ட பாடசாலையே கிண்ணியாவின் முதற் பாடசாலையாகும். எனினும் அக்கால முஸ்லிம்கள் தமிழ்க் கல்வியில் அதிகம் ஆர்வம் காட்டவில்லை. மார்க்கக்கல்விக்கு முரணான கல்வி சைத்தானின் கல்வி என்ற கருத்து அக்கால முஸ்லிம்கள் மத்தியில் பலமாக வேரூன்றியிருந்தமையே இதற்குக் காரணமாகும்.  
எனினும் கிண்ணியா முஸ்லிம்கள் தமது சமயக் கல்வித்தாகத்தைப் பூர்த்திசெய்வதற்காக ஜாவாமுஸ்லிம்கள் செரிந்து வாழ்ந்த பெரியாற்றுமுனையில் 1888ம் ஆண்டு ஜாகுவப்பள்ளியில் மதுரசத்துல் சகுதியாவை ஆரம்பித்தனர். இம்மதுரசாவுக்கு அண்மையில் தற்போது முஸ்லிம் மகளிர் மகா வித்தியாலயம் இருக்குமிடத்தில் 1905ம் ஆண்டு ஒரு பாடசாலை ஆரம்பிக்கப்பட்டது. அதுவே முஸ்லிம்களுக்கனெ ஆரம்பிக்கப்பட்ட முதல் தமிழ் பாடசாலையாகும். அங்கு ஆண்களுக்கும் பெண்களுக்கும் என வௌ;வேறாக வகுப்புகள் நடத்தப்பட்டன. 1914ம் ஆண்டு ஆலங்கேணி விஃவித்தியாலயமும் 1928ம் ஆண்டு சின்னக் கிண்ணியாவில் தற்போதைய அல்-அக்ஸ்வும் 1932ம் ஆண்டு குறிஞ்சாக் கேணியில் தற்போதைய அறபா மகா வித்தியாலயமும் ஆரம்பிக்கப்பட்ட போதிலும் இப்பாடசாலைகளில் 10ம் வகுப்பு வரை இருக்க வில்லை பெரிய கிண்ணியா ஆண்கள் வித்தியாலயத்தில் மாத்திரமே ளுளுஊ வகுப்பு வரை இருந்தது. 1982ம் ஆண்டு அல்-அக்சாவிலும் அறபாவிலும் 6ம் வகுப்பு ஆரம்பிக்கப்பட்டது. 1965ம் ஆண்டுதான் ஆலங்கேணியில் பு.ஊ.நு. ழுஃடு வகுப்பு ஆரம்பிக்கப்பட்டது. ஆகவே 1958ம் ஆண்டின் பின்னர் வெள்ளைமணல் உட்பட கிண்ணியாப் பிரதேச மாணவர்கள் யாவரும் கி. மத்திய கல்லூரியிலேயே G.C.E. சாதாரன வகுப்பு வரை கற்க வேண்டிய ஒரு தாய்ப் பாடசாலையாக இக்கல்லூரி விளங்குகியது.  
1945ம் ஆண்டு இலவசக் கல்வி முறை அமுலானதைத் தொடர்ந்து 1905ம் ஆண்டு பெரியகிண்ணியாவில் ஆரம்பிக்கப்பட்ட பாடசாலையில் 1947ம் ஆண்டு எஸ்.எஸ்.சி. வகுப்பு (10ம்வகுப்பு) வரை ஆரம்பிக்கப்பட்டது. இதனால் 1950ம் ஆண்டைத் தொடர்ந்து இப்பாடசாலையில் கல்வி கற்ற உள்;ர் முஸ்லிம்கள் சிலர் ஆசிரியர்களாக வரமுடிந்தது. எனினும் இக்காலப்பகுதியில் மத்திய வகுப்பைச் சேர்ந்த சில பெற்றோர்கள் தமது பிள்ளைகளை மட்டக்களப்புச் சிவானந்தாக் கல்லூரி போன்ற வெளியூர் பாடசாலைகளுக்கு அனுப்பினர். அவர்கள் ஆங்கிலக் கல்வியைக் கற்று திருகோணமலை மாவட்ட அரசியலிலும், கல்வி நிறுவாக சேவைகளிலும் பல பதவிகளை வகித்தமை குறிப்பிடத்தக்கதாகும்.
# கிண்ணியா மத்திய கல்லூரி

## வரலாறு

### அதிபர்கள்

- திரு.கே . பரமானந்தம் - மட்டக்களப்பு ஆரையம்பதியைச் சேர்ந்தவர்
- மர்ஹும் ஏ.எல்.ஏ.மஜீது (01.06.1959) - இந்தியாவிலிருந்து தமது உயர் கல்வியை முடித்துக் கொண்டு நாடு திரும்பிய முன்னாள் நாடாளுமன்ற உறுப்பினரும் தகவல் ஒலிபரப்பு பிரதியமைச்சரும் ஆவார்.
- ஜனாப் எஸ்.ஏ .ஹுஸைன்
- அல்ஹாஜ் டி.ஏ.எம்.இஸ்ஹாக்
- எஸ்.ஏ.சராப்டீன்
- ஏ.ஜே.எம்.றூமி
- எஸ்.எம்.அனிபா - தற்போது அதிபராக உள்ளவர்.
# கிண்ணியா மத்திய கல்லூரி

## வரலாறு

### ஆசிரியர்கள்

இக்கல்லூரி ஆரம்பிக்கப்படும் போது பெரிய கிண்ணியா ஆண்கள் வித்தியாலயத்தில் இருந்து எஸ்.எஸ்.சீ வகுப்பைச் சேர்ந்த 14 மாணவர்கள் இங்கு கொண்டுவரப்பட்டு இப்பாடசாலையூடாகவே 1959 ஆம் ஆண்டு அரசாங்கப் பரீட்சைக்கு விண்ணப்பம் செய்யப்பட்டது. இவர்களுள் ஜனாப் எம்.எஸ்.ஏ.ஹஸன் எனும் ஒரு மாணவரே சித்தியடைந்தார். இவரும் இப்பாடசாலையின் அதிபராக ஒரு காலப்பகுதியில் பணிபுரிந்தார். இக்கல்லூரி மாணவர்களுள் முதலில் ஆசிரியர் நியமனம் பெற்றவரும் இவரே ஆவார். டீ.ஏ.எம்.இஸ்ஹாக், எம்.எஸ்.ஏ.இப்றாஹிம் ஆகியோர் தமிழ் மொழி ஆசிரியர்களாகவும் எஸ்.ஏ.ஹமீது புரக்டர் அவர்கள் ஆங்கில ஆசிரியராகவும் 1952 ஆம் ஆண்டு நியமனம் பெற்றனர் இவர்களே கிண்ணியாவின் முதல் முஸ்லிம் ஆசிரியர்கள் ஆவார்கள்.